b'\n_START_ARTICLE_\nRitten\n_START_SECTION_\nTerritoorium\n_START_PARAGRAPH_\n111 km\xc2\xb2 suurune piirkond on nime saanud 1100\xe2\x80\x931400 m k\xc3\xb5rguse Ritteni v\xc3\xb5i Renoni k\xc3\xb5rgplatoo j\xc3\xa4rgi, millel asub enamus k\xc3\xbclasid. Platoo moodustab Sarntali Alpide m\xc3\xa4eaheliku kaguotsa ning asub Eisack ja Talfer j\xc3\xb5gede vahel keskmiselt 800 m neist k\xc3\xb5rgemal. Ritten asub otse Bolzanost kirdes, viimane asub m\xc3\xb5lema j\xc3\xb5e kohtumiskohas._NEWLINE_Ritten k\xc3\xbclgneb j\xc3\xa4rgmiste valdadega: Barbian, Bolzano, Kastelruth, Karneid, V\xc3\xb6ls, Jenesien, Sarntal ja Villanders._NEWLINE_Vallas on 17 frazioni (alljaotused, tavaliselt k\xc3\xbclad ja asundused). Sinna hulka kuuluvad keskne k\xc3\xbcla Klobenstein (Collalbo), kus asub raekoda, samuti Atzwang (Campodazzo), Gissmann (Madonnina), Lengmoos (Longomoso), Lengstein (Longostagno), Mittelberg (Monte di Mezzo), Oberbozen (Soprabolzano), Oberinn (Auna di Sopra), Rotwand (Pietrarossa), Siffian (Siffiano), Signat (Signato), Sill (Castel Novale), Unterinn (Auna di Sotto), Wangen (Vanga) ja Wolfsgruben (Costalovara)._NEWLINE_Neist ainult Atzwang ja Sill ei paikne platool, vaid vastavalt Eisacki ja Talferi j\xc3\xb5gede \xc3\xa4\xc3\xa4res.\n_START_SECTION_\nAjalugu\n_START_PARAGRAPH_\nM\xc3\xa4eahelikku on esmakordselt mainitud 870. aastal kui "Mons Ritanus". Juba umbes 1200. aastal rajati platoole m\xc3\xa4giv\xc3\xb5\xc3\xb5rastemaja. 1237. aastal ehitati Wangeni isandate poolt Ritteni territooriumi kivisele kannusele Runkelsteini loss._NEWLINE_Tirooli patrioodist kangelane Peter Mayr (1767\xe2\x80\x931810), kes osales m\xc3\xa4ssus Tirooli okupeerivate Napoleoni v\xc3\xa4gede vastu, s\xc3\xbcndis Siffiani k\xc3\xbclas Rittenis._NEWLINE_17. sajandist on Ritten olnud populaarne suvituskoht Bolzano kodanikele, kuna \xc3\xb5hk on platool m\xc3\xa4rkimisv\xc3\xa4\xc3\xa4rselt jahedam. Rittenit \xc3\xbchendavad Bolzanoga provintsimaantee ja k\xc3\xb6istee Oberbozenist. See on pikim k\xc3\xb6istee maailmas ja sel on pikkust umbes 4 km ning selle l\xc3\xa4bimine v\xc3\xb5tab 12 minutit. See k\xc3\xb6istee asendas 1960. aastal 1907. aastal ehitatud ratasajamiga raudteed. Raudtee t\xc3\xb6\xc3\xb6tab siiani m\xc3\xa4ek\xc3\xbcljel Maria Himmelfahrti ja Klobensteini vahel.\n_START_SECTION_\nMajandus\n_START_PARAGRAPH_\nRittenis asub maiustustefirma Loacker.\n_START_SECTION_\nKeeleline jaotus\n_START_PARAGRAPH_\n2011. aasta rahvaloenduse j\xc3\xa4rgi k\xc3\xb5neles 95,20% rahvastikust esimese keelena saksa keelt, 4,55% itaalia keelt ja 0,25% ladiini keelt.'